ལོའི་ལོ་འཁོར་གྱི་བོད་བརྒྱུད་ནང་བསྟན་གྱི་དཔེ་ཆ་བར་དགེ་བཤེས་ལྷ་རམས་པའི་མཚན་གནས་སྤྲོད་པར་དཔྱད་ཞིབ་བྱེད་པའི་དབྱར་དུས་ཀྱི་ཚོད་རྒྱུགས་བྱེད་སྒོ་ལོའི་ཟླ་ཚེས་ཉིན་ནས་ཚེས་ཉིན་བར་བོད་མེ་བྱ་ལོའི་ཟླ་ཚེས་ཉིན་ནས་ཉིན་བརའབྲས་སྤུངས་དགོན་དུ་སྤེལ་བ་རེད།དཔྱད་ཞིབ་གདེང་འཇོག་ཨུ་ལྷན་གྱིས་ཡོངས་བསྒྲགས་དང་།འདྲ་མཉམ།དྲང་གཞག་བཅས་ཀྱི་རྩ་དོན་གཞིར་བཟུང་།དམ་བཅའ་འཇོག་མཁན་དགེ་འདུན་པའི་བོད་བརྒྱུད་ནང་བསྟན་གྱི་རིགས་པའི་གཞུང་ལུགས་ཀྱི་ཤེས་བྱའི་རྩོད་རྒྱུགས་གནས་ཚུལ་ལ་རང་སར་སྐར་མ་བརྒྱབ་ཡོད།གཞུང་ཆེན་བཀའ་པོད་ལྔའི་ཡིག་རྒྱུགས་མཇུག་འགྲིལ་རྗེས།ཆབ་སྲིད་དང་།བཅའ་ཁྲིམས།ལོ་རྒྱུས་བཅས་ཀྱི་ཤེས་བྱ་དང་རྨང་གཞིའི་རིག་གནས་སློབ་ཚན་གྱི་ཡིག་རྒྱུགས་བླངས་ཡོད།དུས་ཡུན་ཉིན་དྲུག་རིང་ཛ་དྲག་གི་ཡིག་རྒྱུགས་བླངས་པ་བརྒྱུད།དམ་བཅའ་འཇོག་མཁན་དགེ་འདུན་པའི་རྩོད་རྒྱུགས་དང་ཡིག་རྒྱུགས་ཀྱི་གྲུབ་འབྲས་གཞིར་བཟུང་།སེ་ར་དགོན་དང་།འབྲས་སྤུངས་དགོན།དགའ་ལྡན་དགོན།རྭ་སྟོད་དགོན།བཀྲས་ལྷུན་དགོན།ཆབ་མདོའི་དཔའ་ཤོད་དགོན།བྱམས་པ་གླིང་དགོན།ནག་ཆུའི་རབ་བརྟན་དགོན།ཆོས་འཁོར་དགོན་བཅས་ཀྱི་དམ་འཇོག་དགེ་འདུན་པ་དགུ་ལ་ལོའི་ལོ་འཁོར་གྱི་དམ་བཅའ་འཇོག་པ་དང་ལག་ཁྱེར་སྤྲོད་པའི་མཛད་སྒོར་ཞུགས་པའི་ཐོབ་ཐང་རག་པ་རེད།དགེ་བཤེས་ལྷ་རམས་པ་དཔྱད་འདེམས་ཨུ་ལྷན་གྱི་ཀྲུའུ་རེན་གཞོན་པ་དགའ་ལྡན་དགོན་གྱི་དཔེ་ཆའི་དགེ་རྒན་ངག་དབང་ཆོས་འཕགས་ཀྱིས་ཉིན་དེའི་དམ་བཅའ་འཇོག་པའི་མཛད་སྒོ་གཙོ་སྐྱོང་གནང་བ་རེད།ལག་ཁྱེར་སྤྲོད་པའི་མཛད་སྒོའི་ཐོག་བོད་རང་སྐྱོང་ལྗོངས་སྲིད་གཞུང་གི་ཀྲུའུ་ཞི་གཞོན་པ་འཇམ་དཔལ་གྱིས་རང་སྐྱོང་ལྗོངས་སྲིད་གཞུང་གི་ཚབ་ཞུས་ནས་དགེ་བཤེས་ལྷ་རམས་པའི་མཚན་གནས་ཐོབ་པའི་དགེ་འདུན་པ་ཚོར་མཇལ་དར་དང་།ཤིང་ཏོག་སྐམ་པོ།ཆོས་གོས།འབུལ་རྟེན་དོད་དངུལ་བཅས་གནང་བ་དང་།བོད་རང་སྐྱོང་ལྗོངས་སྲིད་གྲོས་ཀྱི་ཀྲུའུ་ཞི་གཞོན་པ་དང་།ནང་བསྟན་མཐུན་ཚོགས་བོད་ལྗོངས་ཡན་ལག་མཐུན་ཚོགས་ཀྱི་ཚོགས་གཙོ།བོད་ལྗོངས་ནང་བསྟན་སློབ་གླིང་གི་ཡོན་ཀྲང་བཅས་ཡིན་པའི་སྒྲུབ་ཁང་ཐུབ་བསྟན་མཁས་གྲུབ་ཀྱིས་དགེ་བཤེས་ལྷ་རམས་པའི་མཚན་གནས་ལག་ཁྱེར་གནང་བ་རེད།